Μοσχαρίσια σκαλοπίνια φούρνου
Αυτά τα μοσχαρίσια σκαλοπίνια που ξεκινούν στο τηγάνι και ολοκληρώνονται στον φούρνο δεν είμαι μόνο πεντανόστιμα αλλά γίνονται στο πι και φι.
3 κ.σ. σούπας ελαιόλαδο, 4 μοσχαρίσια σκαλοπίνια, περίπου, 150 γρ. το καθένα, 4 φέτες χοιρινό βραστό ζαμπόν, 4 λεπτές φέτες γραβιέρα, 3 κ.σ. γιαούρτι, 2 κ.σ. λευκό κρασί, 3 κ.σ. γάλα, ελάχιστο τριμμένο μοσχοκάρυδο, 1 κ.γ. πάπρικα, αλάτι, φρεσκοτριμμένο πιπέρι
Για τα μοσχαρίσια σκαλοπίνια φούρνου πρώτα προθερμαίνετε το φούρνο στους 220°C. Ζεσταίνετε το ελαιόλαδο σε δυνατή φωτιά, σε αντικολλητικό τηγάνι και ροδίζετε τα σκαλοπίνια για 1 λεπτό από κάθε πλευρά.Τα μεταφέρετε σε μέτριο ταψάκι και βάζετε πάνω σε κάθε σκαλοπίνι από μια φέτα ζαμπόν και μια φέτα τυρί.Σε ένα μπολ ανακατεύετε το γιαούρτι, το κρασί, το γάλα και την πάπρικα, προσθέτετε λίγο τριμμένο μοσχοκάρυδο, αλάτι και πιπέρι, ανακατεύετε και περιχύνετε τα σκαλοπίνια με το μείγμα αυτό.Βάζετε το ταψάκι στο φούρνο και ψήνετε για περίπου 10 λεπτά ή ώσπου να λιώσει το τυρί.Σερβίρετε το φαγητό ζεστό και συνοδεύετε με σαλάτα από βραστά πράσινα φασολάκια ή βραστό αρακά ή σαλατικά εποχής.
Γιαούρτι,Κρασί,Μοσχάρι